Hvordan fjerner man glaspest?
Eddike eller citronsyre:
Ny glaspest, som du altså opdager med det samme, kan fjernes ved, at du lægger dine glas i blød i 1 liter varmt vand med 2 dl eddike eller citronsyre samt opvaskemiddel. Du kan være heldig, at glaspesten går væk efter kort tid, og ellers kan du godt give det til næste dag i baljen. Skyl dem godt af bagefter, og se, om ikke glaspesten er væk.
Hvis det ikke virker, så kan du give dem en tur mere i dette syrebad, og ellers kan du gå mere manuelt til værks.
Knofedt:
Hvis din glaspest er meget slem eller gammel, så er det muligt, at du er nødt til at gå mere hårdhændet til værks. Gnub dine glas med tandpasta indvendigt og udvendigt og lad det sidde i et kvarters tid. Skrub nu glassene rene med en svamp. Hvis dette ikke er nok, så kan du i sidste ende skrubbe med en glaskeramisk stålrens.
Desværre, så sker det også, at glaspesten ikke er til at fjerne.